**Jampadracis**

Raimonds Pauls, Guntars Račs, Dzeguzīte

Ar kapli pa apli

Ar kāju pa māju

Ar roku pa koku

Un basta!

Mēs dzīvojam zaļi

Kā maziņi vaļi

Un aizpeldam tālu

No krasta

Ar smaidu pret naidu

Ar prieku pret nieku

Ar pienu pret sienu

Un basta!

Mēs dzīvojam zili

Un zīmējam pili

Ar karogu baltu

Uz masta

Ak, vai, vai, nu ir tracis

Ak, vai, vai ko nu tad?

Dzīve kā jampadracis

Un tas nebeigsies nekad

Ar vārdu pa zārdu

Ar kuģi pa bruģi

Ar puķi pa suķi

Un basta!

Mēs dzīvojam rozā

Gan dzejā, gan prozā

Šī dziesma nemaz nav

Tik prasta

Jo šodien ir tracis

Viens liels jampadracis

Un kaza ir maza

Un basta!

Mēs dzīvojam zaļi

Kā maziņi vaļi

Un aizpeldam tālu

No krasta